În timpul Războiului româno-ungar din 1919, Crucea Roșie Americană a trimis din București trei trenuri a câte 10-15 vagoane, spre zona de operații. La conducerea a două dintre acestea s-au aflat medicii Joseph Breckenridge Bayne și respectiv Emerson F. Hird. Bayne a condus ulterior în luna august a aceluiași an un spital mobil de 400 de paturi, redirecționat din Franța și deservit de 18 automobile, care a contribuit cu servicii medicale în timpul luptelor de pe Tisa.